LidanRubinov/Halacha-QA huggingface dataset:
שאלה: לימודים במכון ווינגייט: לכבוד הרבנים הגאונים אני בחור בן 19 לומד בישיבה וקבלתי מענק ללימודים במכון ווינגיט לימודי כושר גופני, שבזה ברצוני לעבוד. הבעיה שצריך לעבור קורס באורדורפרתיה שזה תרגילי הרפיה במים, וישנם בנות בקורס זה ומן הסתם במים הם לא ילבשו צנוע. יש לציין שקורס זה חובה לקבלת כל תעודה שהיא. א. האם מותר לי ללמוד מקצוע זה כיון שאני נמשך למקצוע הזה וברצוני בעיקר ללמד בציבור החרדי שסובל מחוסר במדריכים דתיים. ב. ממה עלי להימנע בקורס זה ומה הקו האדום. בכבוד רב.
תשובה: שאלה קשה שאלת.זכותך לדרוש שיתחשבו במצפונך ויאפשרו לך לעבור את הקורס הנחוץ במסגרת אחרת שבה אין בנות. אנו חיים בחברה דמוקרטית שבה אסור לכפות על אדם לעשות דבר הנוגד את מצפונו.
שאלה: למה לא מעדכנים את 'יקום פורקן'?: בהמשך לתשובת הרב בנושא יקום פורקן. למה לא לשנות את הנוסח ל"בכל גלוותני" או כדומה? למה שהנוסח לא יהיה ברור,שאינו גורר שאלה שמצריכה תשובה?
תשובה: ולמה בארמית? ולמה אנו משתמשים בפרקי תהילים להביע בהם את בקשותינו למרות שהרקע שלהם עוסק בסיטואציות אחרות לגמרי כגון "משכיל לדוד בהיותו במערה תפילה" כשהמילה "משכיל" בכלל לא מובנת ויש עוד מילים קשות אחרות? זו דרכה של התרבות הטובה בכל העולם, להשתמש ביצירות עתיקות ולצקת בהן תוכן אקטואלי. לדוגמא האופרה "נבוכו" העוסקת בגלות בבל ומכאן שמה - 'נבוכו' ע"ש נבוכדנצר. אולם ורדי השתמש במוטיב זה ובשמות אלו כדי לטעת בלב העם האיטלקי תקוה להשתחרר מעולם של האוסטרים. העבדים הכושים שרו על פרעה כששאפו להשתחרר ממעבידיהם הלבנים באמריקה במאה ה-19. תרבות טובה לא מחליפה כל יום את מושגיה ואת יצירותיה למרות השינויים המתחוללים בחיים. היא מחייבת כל אדם משכיל להתחקות על שורשי תרבותו ולראות את עצמו ממשיך מורשת עתיקה וארוכה גם לדורות הבאים.
שאלה: לקיים סעודה אחרי העלייה לקבר?: ביום ראשון אנחנו עולים לקבר. מתי קמים מהשבעה ומקיימים ע"פ מסורת עדות המזרח את הסעודה, וכן מתי גילוי המצבה?
תשובה: אין לסעודה זו מקור בהלכה ואין בה מצוה כלל. שמעתי שמקורה במנהג שנהגו להזמין ת"ח עניים ללמוד תורה בבית האבל לעילוי נשמתו ודאגו להאכילם. אולם כיום היא הפכה לאכילה בלבד ללא כל משמעות. עצתי לכם שתתרמו סכום מסוים לישיבה תמורת ארוחה אחת או חלקה והלימוד באותו יום בישיבה יהיה לעילוי נשמתו של הנפטר. בכך תזכו את הנשמה כראוי לה. היום לא משנה אך רצוי שיהיה בז' או בל'. אין בהלכה מושג של גילוי מצבה. את המצבה מקימים בזמן סביר סמוך לקבורה. ואם באים לפקוד את הקבר בל' אפשר לכנות זאת כ"גילוי מצבה".
שאלה: שאריות קמח מצה בכלי של פסח: מסננת פלסטית מיועדת לפסח בלבד. בחורי המסננת נשארו שאריות של כופתאות מקמח מצה, שלא ניתן לנקות לגמרי. האם המסננת כשרה לפסח הבא?
תשובה: כיון שהשתמשו בקמח מצה בתוך פסח, זאת אומרת שאנו מחזיקים שהקמח איננו חמץ ואיננו ראוי להחמיץ אחרת היה אסור להשתמש בו. מכאן שהוא לא אסר את המסננת והוא ראוי לפסח הבא.
שאלה: דפים המחולקים בבתי הכנסת - המשך: מה דעת הרב על עלוני בתי הכנסת המחולקים בתפילה? האם בתור מתפלל מן השורה עלי להוציא אותם גם בלא רשות מהגבאי?
תשובה: נגעת באחד הנגעים המתפשטים בבתי הכנסת. ההצפה של בתי הכנסת בעלונים עברה כל גבול. אנשים קוראים בעלונים גם בזמן התפילה וקריאת התורה. חלק מהעלונים הם מסחריים לכתחילה וגם באחרים יש פרסומות מסחריות הכוללות מחירים ועלויות האסורים בקריאה בשבת. בחלק מהעלונים יש דברי ספרות כלליים שאין בהם שום רעיון תורני. ופעמים שיש בהם גם דברי כפירה. לפחות את דברי הכפירה צריך להוציא מבית הכנסת. הייתי מציע לכל מוציאי העלונים להשקיע את הכסף והאנרגיה בהסברת היהדות לציבור הרחב ולאו דווקא לבאי בהכ"נ המוצפים בעלונים מעבר ליכולתם. עוד בנושא זה. לתשובת הרב דב ליאור. האם מותר לזרוק לפח את העלונים? דוגמניות בעלוני בית הכנסת.
שאלה: "לפני עיוור" לשאינו שומר תו"מ: האם מותר לגרום לאדם שאינו שומר תורה ומצוות לעבור עבירה שהוא בין כה לא נזהר בה, (כגון לתת לו אוכל כשידוע שאינו מברך, או לתת לו מכשיר חשמלי כשיוכל גם להשתמש בו בשבתות וכד ) או שיש בזה משום "לפני עור."?
תשובה: בגמרא נזכר שיש איסור "לפני עוור" גם לגוי שאסור לתת לו לאכול אבר מן החי, קל וחומר שישראל שנאמר עליהם ישראל אף על פי שחטא ישראל הוא, אסור לגרום להם לשום עבירה, וכתב הרמב"ם בהלכות ברכת כהנים שאין למנוע כהן מחלל שבת מלשאת את כפיו מהעם: "שמי שאכל שום וריחו נודף ישוב ויאכל שום"?!
שאלה: סעודת בר מצוה בספירת העומר: אנחנו עומדים לערוך סעודת בר מצוה. הילד נולד בימי ספירת העומר והעליה לתורה תתקיים ביום בר המצוה בשבת 1. האם מותר לערוך סעודת בר מצוה לחברים של ההורים בימי ספירת העומר בארוחת צהרים באולם? 2. האם הדבר שונה אם בסעודה תהיה מוסיקה או לא? 3. האם אמירת דברי תורה תתיר את עריכת הסעודה לפני ל ג בעומר ללא מוסיקה? העדיפות של ההורים היא לערוך את הסעודה לפני ל ג בעומר. 4. האם מותר לערוך את הסעודה לאחר ל ג בעומר? 5. האם ההורים חייבים להתחשב באורחים אשכנזים או ספרדים ( לגבי זמן הסעודה)?
תשובה: 1.סעודת בר מצוה נחשבת לסעודת מצוה רק אם היא נערכת בו ביום או בערב הסמוך ותוכנה העקרי דברי תורה כולל דברי תורה של בר המצוה עצמו. (ההפרעה לבר המצוה לדרוש היא מנהג חדש ופסול. היא משחררת את בר המצוה מלהכין דבר תורה רציני ליומו הגדול, ובהעדר דבר תורה אחר היא הופכת את הסעודה לזבחי מתים) 2.אם הסעודה תהיה בשבת מה ענין המוסיקה לכאן?! אם הסעודה היא סעודת מצוה מותר לשיר בה וממילא גם לשמוע מוסיקה ההולמת את המעמד. 3-4. סעודה שלא בזמנה אינה סעודת מצוה. 5.אם הסעודה תהיה בזמנה בתנאים האמורים ב1 יכולים להשתתף בה כל בני העדות.
שאלה: תפילת מנחה לנשים בערב שבת: נשים מכניסות את השבת בהדלקת נרות, לכן האם מותר להן להתפלל בערב שבת תפילת מנחה בבית הכנסת (לאחר שנכנסה השבת לגביהן)?
תשובה: על אשה להתפלל מנחה לפני הדלקת הנרות.
שאלה: ברכת המזון במוצאי שבת: כיצד יש לברך בברכת המזון על סעודה שלישית, לאחר שכבר יצאה השבת (לגבי רצה והחליצנו )? יישר כוח!
תשובה: אם הסעודה נמשכה עד לאחר השקיעה אומרים בברכת המזון "רצה והחליצנו".
שאלה: אדם שאינו יתום שאומר קדיש: בעוד שבועים אני יוצא עם 39 מהתלמידים שלי לפולין לביקור באתרי ההשמדה. ביקשתי מאחד התלמידים שיקרא קדיש באחד המקומות במסע. אביו של התלמיד התקשר אלי ואמר לי שכיוון שהתלמיד אינו יתום (ב"ה) אסור לו להגיד קדיש יתום ועליו לקרוא קדיש דרבנן. האם אכן כך הוא?
תשובה: אכן הורים רבים מקפידים על כך שבנם לא יאמר קדיש בחייהם ואזי לא יאמר הבן קדיש, אם כי על קדושי השואה היה מקום לבקש מההורים באופן יוצא מן הכלל שיסכימו לאמירת קדיש של בנם על האסון הגדול ביותר שארע לעם ישראל, אך הדבר תלוי בהסכמתם. קדיש דרבנן יכול לומר גם מי שיש לו הורים אולם קדיש זה נאמר על לימוד. הצעתי אם כן היא שתלמידיך יכינו דברי תורה משל גדולי ישראל שתפקדו את קבריהם או מקום רציחתם ואחרי הלימוד תאמרו את משנת ר' חנינא בן עקשיא וקדיש דרבנן.
שאלה: תוכנה למחשב ללא רישיון: תוכנות מקוריות למחשב עולות כסף רב, ולחברה מסויימת יש אף מונופול על תוכנות חיוניות ובסיסיות. התוכנה בה הנני משתמש כיום היא ללא רישיון אך אינה מסופקת יותר ע"י החברה, ועדיין יש איסור בחוק להשתמש בה. אני סטודנט, והנטל הכספי הכרוך בקניית תוכנה חדשה עם רישיון כבד עלי. האם המחיר הנוכחי מגלם בתוכו את המציאות שאנשים פרטיים לא אמידים מעתיקים תוכנות אלו? והאם יש היתר להמשיך להשתמש בתוכנה הנוכחית שיש לי?
תשובה: אין להשתמש בתוכנה ללא רשיון. ההוצאות על ייצור תוכנה הן מרובות וכל שימוש ללא רשיון גורם לחברה נזק. העובדה שידך לא משגת אינה מצדיקה גרימת נזק לאחרים. מי שהולךבדרך ישרה צריך לבטוח בה' שיחזיר לו את הוצאותיו. אם התוכנה אינה מסופקת עוד ייתכן שאין בשימוש בתוכנה משום גרימת נזק לחברה. אולם אם בכל זאת יש איסור בחוק להשתמש בתוכנה כנראה שהחברה מתכוננת לחדש את שימושה וא"כ השימוש ללא רשיון אסור. להמשך הדיון בנושא.
שאלה: חונכות באימון : במהלך אימונים בצאלים בשירות מילואים מצטרפות למסגרות שלנו, כדבר שבשיגרה, חיילות אשר תפקידן להוות בקרה ו"חניכה" לבעלי תפקידים שונים, מכוח היותן מקצועיות, כביכול. הצטרפות זו מלווה בנסיעה של החיילת באותו כלי רכב עם חיילים בשטח, ומדי פעם ישיבה עם בעל תפקיד ושיחה אותו על מהלכי התרגיל, מקצועיות, שליטה וכדו. ברור לי שהקרבה הנוצרת בין חיילים לחיילות במהלך אימון צבאי במהלכן של שעות רבות אינה בריאה ואינה לרוח התורה. השאלה היא מה יש לעשות על מנת לפתור בעיה זו? ועד כמה עלי להתעקש על הענין, ובמיוחד כאשר אני קצין ומפקד על מסגרת?
תשובה: עליך לדרוש לפחות שהחיילות לא תיסענה באותו רכב עם החיילים.
שאלה: עבודה בקבלנות: שכרתי פועל לביצוע עבודה. הוא אמר "אני מבקש בקבלנות 900 ש"ח, 200 עבור עוזר והשאר עבורי". לבסוף ביצע את העבודה לבדו. האם הוא רשאי לבקש גם את חלקו של הפועל? האם הוא יכול לטעון "עבדתי גם במקום העוזר" או שאני יכול לטעון "מתברר שלא היה צורך בעוזר"? או שאולי יש טענות נוספות לטובת מי מן הצדדים? ואם אני צודק, - השותף שלי כבר שילם לו את שכרו. האם אפשר להוציא ממנו? איני מבקש פסק דין אלא חוו"ד.
תשובה: אם עבודתו הייתה רבה יותר בגלל שהוא עשה את הכל בעצמו מסתבר שמגיע לו שכר גם עבור עבודתו הנוספת. להמשך הדיון בנושא.
שאלה: התמודדות עם מחשבות לא טובות: איך מתמודדים עם מחשבות לא טובות?
תשובה: לא כתבת אילו מחשבות ועל כן אין אפשרות להשיב, אולם - כלל אמרו חכמים שאין יצה"ר מתגבר אלא בלב פנוי מן החכמה וככל שממלאים את הלב בתוכן חיובי, באידאלים, באהבת המצוות והמעשים הטובים כך יותר מתמעטות המחשבות השליליות. לטיפול יותר מפורט בבעיה זו צריך להוועץ עם יועץ או רב.
שאלה: דמגוגיה בח : דמגוגיה - אמירת דבר שאינו נכון או מדויק כדי לשכנע אנשים בצדקת משהו מסוים. שאלה: האם צריך ואיך אפשר לזהות בדברי ח (בכל הדורות) דמגוגיה?
תשובה: כל דברי ח נאמרו מתוך חתירה לאמיתה של תורה. אין דמגוגיה בדברי ח.
שאלה: סרוב לשרת בצה"ל עם חיילות: אינני מבין למה אין הרב אוסר התגייסות כללית לצה"ל, זאת לאור דברי הרב קרים בתקשורת, לפיה היום החיילות נמצאות בכל מקום בצורה המאלצת פריצות לשמה ואין הרבנים נותנים את מחאתם אלא רק על שלמות הארץ אבל על שלמות היהדות של בנינו-לא. למה? אני שכן של בחור שהתגייס לפני מס חודשים והזדעזעתי לשמוע ששלח מכתבים עם שאלות בעניני שרות עם חיילות ל-5 רבנים וחלקם הם מהמשיבים כאן ואף רב לא ענה על השאלות רק הפנו אותו לרב אחר.
תשובה: יש יחידות בצה"ל שאין שם חיילות ואין החיילים נכשלים באיסורים, זאת יודע אני מחיילים שמשרתים בצבא. אולם, ביחידות שיש בהן בנות ואי אפשר לשמור על גדרי הצניעות בוודאי שאסור לשרת בהן והנושא מטופל בכל כובד הראש ע"י ראשי ישיבות ההסדר.
שאלה: צדקה שלא נמסרה: אח של חברה התחתן והחברה סיפרה לי שאין להם כסף. אספתי כסף ועכשיו אני רואה שהמצב שלהם הסתדר וגם אני לא יודעת איך להעביר להם את הכסף. האם מותר לי להעביר את הכסף לנזקקים אחרים?
תשובה: צריך לשאול את הזוג ע"י חברתך שתשאל את אחיה אם הם זקוקים לעזרה כי יש שאפשר לתת להם כמענק לחתונה מגמ"ח מסוים. אם אינם רוצים לקבל, צריך לתת את הכסף לנזקקים אחרים.
שאלה: ברכה על מרק: האם ברכת שהכל נהיה בדברו על המים שבמרק נחשבת לברכה על שתייה או על מזון? (הרי יש להעדיף ברכה על מזון לפני ברכה על שתיה).
תשובה: מרק צח נחשב למשקה. אולם אם יש בו אטריות או שקדי מרק יש לברך עליהם מזונות לפני המרק.
שאלה: לפני עיוור או דרכי?: ברשותי מאכל חלבי. חברי שאינו שומר תורה ומצוות מבקש ממני "ביס", לאחר שאכל מאכל בשרי. האם מותר לי לכבד אותו ולהכשילו באיסור או שמא עלי לסרב. האם מספיק לי להסביר לו שאסור לאכול מאכל "חלבי" אחרי מאכל "בשרי", והוא יעשה כטוב בעיניו או שמא עלי למנוע ממנו להגיע אל המאכל החלבי (ששייך לי כאמור).
תשובה: יש בזה איסור "לפני עיוור לא תתן מכשול" וראוי למנעו מזה אלא אם כן יבוא לקחת בידיים שאז יכול להניח לו לקחת.
שאלה: ערבית לפני השקיעה: האם מותר להתפלל ערבית לפני השקיעה? א"כ, כמה זמן לפני? האם זה בדיעבד ועד כמה זה נורא ויש להקפיד על זה?
תשובה: מותר להתפלל ערבית בשעת הצורך שעה ורבע זמניות לפני השקיעה, אולם יש לחזור ולקרוא ק"ש בזמנה. לדוגמא, בארצות הצפוניות, בקיץ כשהשקיעה מאוחרת, נוהגים במקומות רבים להתפלל דרך קבע לפני השקיעה, בפרט בליל שבת. לעומת זאת במוצ"ש מקפידים להתפלל בזמן כדי למנוע חילול שבת בטרם צאתה.
שאלה: גזירת חוטי הציצית: האם מותר לגזור במספרים את חוטי הציצית? אם לא, האם ישנה דרך יותר פרקטית מלחתוך אותם עם השיניים?
תשובה: נוהגים לא לחתוך את חוטי הציצית בברזל. אך בחומר אחר מותר. לתשובת הרב רואי מרגלית.
שאלה: בשר שלא הוכשר: קיבלנו בשר משחיטה פרטית בשומרון, בהכשר "חלק" בית-יוסף. הבשר לא הוכשר, והוקפא מיידית. מאז עברו מספר שבועות בהן היה הבשר קפוא. האם צלייה היא הדרך היחידה בה ניתן להכשיר כעת את הבשר לאכילה? מה דינם של הכלים שנשתמש בהם לצורך הטיפול בבשר וצלייתו (הסכין ורשת הצלייה)?
תשובה: אם הבשר עבר הקפאה עמוקה יש מתירים אותו גם בהכשרה רגילה ובבישול ואם הוא עבר הקפאה רגילה דינו כבשר ששהה ג' ימים בלא מליחה והכשרתו בצליה בלבד. את הצליה יש לבצע בכלים המיוחדים לצליה בלבד.
שאלה: הלכות ביחס לשכירות דירה: 2. האם ישנה בעיה הלכתית של ריבית, בקביעת מחיר שכ"ד בדולארים? 3. שוכר שאינו משלם את ת שכ"ד בזמן למשכיר, האם עובר על "בל תלין"? 4. שוכר שלא שילם את ת שכ"ד בזמן, ומחיר הדולאר ירד, האם על השוכר לשלם כמחיר היוקרא או כזולא? 5. שוכר שלא שילם כבר מספר חודשים את ת שכ"ד, האם עליו לשאת בנזק שנגרם למשכיר כתוצאה מאי ת כגון ת ריבית על חריגה בחשבון הבנק?
תשובה: 2. אין איסור ריבית בדולרים כי איסור ריבית שייך רק כאשר יש חוב, וכאן אין חוב, אלא זה הת שנקבע ביניהם. 3.יש איסור בל תלין גם בשכירות. אמנם בקרקע יש ספק,אך ספק בל תלין הוא לחומרא. 4-5.אין להוסיף על הת גם אם היה עיכוב. במקרה של גרם נזרק יש חיוב בידי שמים לפצות את הניזק על הנזק.
שאלה: המרת מעשר כספים להתנדבויות?: מורה בעל משפחה, שהוצאותיו מרובות ומתקשה לשלם מעשר כספים, האם מותר לו ללמד תורה בחינם במסגרות פרטיות (בית ספר, תלמוד תורה וכד ) אחר הצהריים וכדומה, או שיעורים פרטים למיעוטי יכולת במקום לתת מעשר כספים?
תשובה: מותר להמיר נתינת מעשר בספים בהוראה בהתנדבות, בחסד וכיו"ב. בכלל יש להדגיש שמי שלא גומר את החודש, מי שלא מסוגל לחסוך בעצמו פטור ממעשר כספים, משום ש'עניי עירך קודמין', וכפי שאומר הפסוק 'אפס כי לא יהיה בך אביון' אזהרה לעני שלא יהיה עני עוד יותר, אבל אם הוא בגדר שיכול לתת, לכאורה ניתן לתת מעשר כספים בדרך זו של התנדבות. להמשך הדיון בנושא.
שאלה: הכנסת כלי אוכל לבית הכסא: האם מותר להכניס כלי אוכל ובישול לבית הכסא ע"מ לשפוך לתוך האסלה שמן וכו כדי שהכיור לא יסתם?
תשובה: אין איסור להכניס כלי אוכל לבית הכסא. מותר לקרוא ספרי חול בשירותים? דברים שאסור לעשות אחרי שמתפנים. מותר לדבר בבית הכסא? בית כסא פרסי - חומרא או קולא?
שאלה: ברכה ראשונה יכולה לפטור את כל היום?: האם ניתן לברך ברכה ראשונה על מאכל או משקה, בכוונה להמשיך לאכול או לשתות במשך היום, לסירוגין, ללא צורך נוספת? ומה הדין בשתיית מים בטיול, תוך כדי הליכה, האם מועילה ברכה אחת לכל הדרך?
תשובה: אכן מי שמתכנן להשאר בבית (או לומד ב'כולל') במשך כל הבוקר, לדוגמא, יכול לברך ברכה ראשונה ולכוון על כל אכילותיו או שתיותיו במשך כל הבוקר, ורק בסוף ישתה כשיעור (רביעית, 86 סמ"ק ע"פ שיטת הגר"ח נאה, תוך 4-5 שניות) על מנת שיוכל לברך ברכה אחרונה. ואם מכל סיבה שהיא לא שתה כשיעור לא יברך ברכה אחרונה. אכן אם יצא מהבית ושינה את מקומו, הוי הפסק והיסח הדעת וצריך לברך על מה ששתה כבר, ולא יכול להמשיך לשתות הלאה על סמך הברכה הקודמת. אמנם כל זה דווקא בשינוי מקום מהבית החוצה. אבל אם יצא לטיול ובשטח מתחיל לשתות פעם ראשונה יכול (וטוב שיעשה כך על מנת שלא לברך ברכה שאינה צריכה) לכוון לפטור בה את כל שתיותיו במשך הדרך ובסוף ישתדל לשתות כשיעור בבת אחת ולברך ברכה אחרונה.
שאלה: סגירת ברז הגז בשבת: אדם ששכח לכבות את הגז בערב שבת, האם ניתן לסגור את ברז הגז שמחוץ לבית ולגרום לכיבויו בשבת?
תשובה: שאלה זו נשאלה לגבי יו"ט ודנו בה גדולי הפוסקים, ואמנם יש שהקלו לסגור את הברז החיצוני, על סמך שדימו זאת למדורה ובה עצים, שמותר ליטול את אותם שלא אחזה בהם האש עדיין ולא חשיב מכבה, אף כאן כיון שהגז במיכל מצב הצבירה שלו שונה מהגז שיוצא החוצה בכיריים, נחשב כאילו מנותק מהבעירה והוי פחות מגרמא. לכן אם יש צורך, יש חשש של הרעלת אויר או צריבה וכדו' ניתן לסמוך על זה ולסגור את הברז בשבת, אבל אין לעשות זאת לכתחילה.
שאלה: זמן ק"ש של ערבית: מהו הזמן הראשוני לזמנה של ק"ש של ערבית, מה מקור השיטה הסוברת 24 דק, הרי זה וודאי יותר משלושת רבעי המיל?
תשובה: אכן זמן ק"ש של ערבית מתחיל כדי הילוך שלושת רבעי מיל מהשקיעה שאז מסתיים זמן בין השמשות ומגיע צאת הכוכבים. ישנם שתי שיטות מרכזיות בשיעור מיל, רמב"ם - 24 דק' וממילא ביה"ש זה 18 דק', ושיטת השו"ע שמיל הוא 18 דק' וממילא ביה"ש הוא 13.5 דק' יש נוהגים כך ויש הנוהגים כך. אמנם הרב טוקוצ'ינסקי כותב, שעל פי בדיקות שעשה מוכח שבאופק ארץ ישראל, בפועל לא רואים שלושה כוכבים בינוניים אחר 18 דק' אלא אחר 24 דק' ומאחר שזמן ערבית תלוי בצאת הכוכבים, וכל הזמן מהשקיעה הוא רק לשער מתי צה"כ, לכן יש להחמיר ולהמתין 24, וכך נוהגים בקרית ארבע, וראוי להחמיר. אלא שאם לא יהיה לו מניין אח"כ, יתפלל עם הציבור, ויקרא שוב ק"ש בזמנה כנ"ל.
שאלה: הבדלה לפני תפילת ערבית: אדם או קבוצה דתית השובתים בקיבוץ או מקום לא דתי, ועורכים שם סעודה שלישית לציבור הרחב, לחמם את ליבם ביידיש קייט בשבת קודש. האם מותר בהגיע צאת השבת להבדיל לפני תפילת ערבית על מנת לזכות את הציבור שהולך ומתפזר ולא יחכה עד אחרי ערבית, או שאין לשנות את סדר ההבדלה, דהיינו להבדיל בתפילה ואח"כ על הכוס? האם ה"ה במוצאי יום הכיפורים?
תשובה: על מנת לזכות את הרבים יהיה מותר לשנות את הסדר ולהבדיל לפני ערבית, גם במוצאי יום הכיפורים, ויאמר 'ברוך המבדיל' לפני הדלקת הנר.
שאלה: ברירה בגרעין לימון: כשסוחטים בשבת לימון לתוך סלט, ונשמט הגלעין שלו על גבי הסלט למעלה, האם מותר להסירו או נחשב כבורר?
תשובה: אם הוא מונח למעלה וניכר שאינו מעורב עם הסלט לא נחשב בורר ומותר להסירו משם בשבת. ולא דמי לברירה בלח שהמ"ב מחמיר (דלא כחכמי ספרד הסוברים שאין ברירה בלח 'וגם את הצירעה ישלח') כי שם בכל אופן זה מעורב בתוך הלח וכאן זה בסך הכל למעלה מונח.
שאלה: שתייה למינקת לפני קידוש: כיצד תנהג אשה מניקה המרגישה צמא לפני קידוש?
תשובה: בליל שבת - אסור לה לשתות לפני קידוש, אבל אם בעלה מתעכב ומאד צמאה יכולה לקדש לעצמה (על מיץ ענבים) ולשתות. בשבת בבוקר - אם עדיין לא התפללה שחרית, אז לא חלה עליה עדיין חובת קידוש ומותר לה לשתות, אם התפללה שחרית, אז כנ"ל תקדש לעצמה ותאכל גם עוגה שיחשב קידוש במקום סעודה ואז יהיה מותר לה לשתות מה שרוצה.
שאלה: לטלפן בשעות העבודה: האם מותר לטלפן לעובד בשעות עבודתו? כשידועה חומרת הדבר שלא להפסיד את בעה"ב?
תשובה: היום מוסר העבודה אינו באותה דרגה כמו בזמן ח. ולכן נראה ששיחה קצרה מקובל לעשות ולא מקפידים על כך, (כגון להודיע איזה הודעה, או לקבוע איזו נק' מפגש וכיו"ב) אבל להאריך בשיחה מעבר למינימום הנדרש, הרי שבהחלט יש בזה משום גזל שעות העבודה.
שאלה: בעלי חיים טמאים, למה?: בויכוח שנערך במשפחתי, לא הצלחנו להבין מדוע היהדות אוסרת על אכילת חזיר - התשובות הידועות לנו הן מפני שאינו מפריס פרסה או מעלה גרה. אך הייתי רוצה להבין את העניין יותר לעומק.
תשובה: התורה אומרת שבהמות שיש להם סימנים אלו, טהורות. הסימנים אינם סיבה לכשרות וטעמה של תורה אינו ידוע לנו. זו גזירת הכתוב. אע"פ שיש אומרים שהבהמות והחיות שיש להן סימני כשרות אוכלות מזון מן הצומח, לא טורפות ולא אוכלות דברים מנוולים, התורה לא פרשה לנו את טעמיה.
שאלה: שמחה בשבת בשנת אבל: אני בשנת אבל על אבי, הוזמנתי לשבת בר מצווה בבית מלון, האם מותר להשתתף?
תשובה: מותר לאבל להשתתף בסעודת בר מצוה רק אם נאמרים בה דברי תורה. רצוי בעיקר של בר המצוה עצמו. לכן מן הראוי שגם בר המצוה יכין דבר תורה רציני. ובמקרה זה יש לבקש במיוחד מהציבור שלא ינהגו את המנהג המוזר להפריע לדורש כדי לאפשר לאבל להשתתף בסעודה. אם האבל עצמו אומר דברי תורה - מה טוב.
שאלה: יש היתר לנשים לשרת בצבא?: האם עדיף שנשים לא ילכו לצבא למרות שהן יכולות להועיל בתחומים שונים? האם לא מגיעה להן הזכות לתרום למדינה בתחום הצבאי? ומה בכלל דעת ההלכה נשים המשרתות בצה"ל?
תשובה: מוסכם על כל רבני ישראל שאסור לנשים להתגייס לצבא והסיבה העיקרית היא משום צניעות. יש סיכון גבוה להתקלקלות בעיקר בתחום של הקשר בין הבנים לבנות. אמנם ישנם הרבה תחומים בצבא שבנות יכולות לתרום ולהועיל, אך הנזק המוסרי עולה על התועלת. על כן התרומה של הבנות למדינה צריכה להיות בדרכים אחרות ולא במסגרת הצבא.
שאלה: הפסק בתפילה: האים ניתן לענות לקדושה באמצע ברכת "שמע קולנו" שבשמונה עשרה?
תשובה: אין להפסיק באמצע התפילה אפילו לא בשמע קולנו (חוץ מבקשות שמותר להוסיפן שם). השומע קדושה יפסיק את תפילתו וישמע את הקדושה מפי החזן. מותר להתרומם בזמן אמרית קדוש קדוש.
שאלה: שימוש בגוי של שבת: אירעה תקלה חשמלית במטבח של בית הכנסת בישובנו בשבת. אחד התושבים הזעיק עובד גוי (רומני) שגר ביישוב ורמז לו על התקלה ואכן הגוי הבין את הרמז ותיקן את התקלה. האם אפשר לחמם על הפלטה מוצרים יבשים כגון קוגל, ג חנון וכדומה לקידושא רבא של כל הציבור ביישוב?
תשובה: אסור ליהנות ממלאכת גוי בשבת עבור ישראל, גם כאשר ישראל לא אמר דבר לגוי. לכן אין להשתמש בפלטה לצורך חימום דבר יבש בשבת. לתשובת הרב דב ליאור.
שאלה: הפקר לענין תרומות ומעשרות: בקיבוץ בו גדלים עצי זית וכל אחד מן התושבים רשאי למסוק כאוות נפשו, האם הפירות נחשבים הפקר ופטורים מתרומות ומעשרות, או חייבים?
תשובה: אמנם נכון שהפקר פטור מתרומות ומעשרות, אך משמעות ההפקר שזה מופקר לכל (ירושלמי פאה פ"ו ה"א). לכן גם אם מותר לכל בני הקיבוץ למסוק את הזיתים, הם אינם נחשבים הפקר מפני שאנשים שאינם בני הקיבוץ אינם מורשים למסוק אותם וזה אפילו אם לקיבוץ לא אכפת מהזיתים, מ"מ אנשים מבחוץ אינם יכולים להיכנס לקיבוץ ולמסוק ללא אישור. לסיכום נראה שצריך להפריש תרומות ומעשרות מהזיתים. בברכת התורה והארץ, הרב יואל פרידמן
שאלה: כשרות מרשמלו: האם במרשמלו כרמית בהשגחת הרבנות ראשון לציון יש ג לטין מחיות טמאות?
תשובה: אכן כן, מרשמלו זה מכיל ג'לטין גמור כנ"ל והוא כשר בכשרות רגילה בלבד.
שאלה: הצגת בנים עם בנות: האם יש איסור לבנים להציג ביחד עם בנות בקטעים המחברים בין הצגה להצגה (קטעי קישור) בזמן שהבנות לבושות בצורה צנועה? מדובר באירוע של תנועת נוער. הקהל מורכב מהורים וילדים.
תשובה: ראשית כל צריך לברר אם האלטרנטיבה היחידה לחברה דתית במקום היא תנועת הנוער האמורה. שנית, האם ההצגה היא חינוכית? שלישית, האם צורת ההופעה היא צנועה הן בלבוש והן בתנועות הגוף וכדו'? אם מולאו כל התנאים הנ"ל אין לאסור את ההופעה המשותפת.
שאלה: הדלקת נרות במילואים: ראיתי בהלכות הדלקת נרות שאין חשש ברכה לבטלה בהדלקת נרות שבת בזמן שאור החשמל דולק כיון שאור החשמל לא הודלק לכבוד שבת וחוץ מחובת המקום שיהיה בו אור חלה על האדם גם חובה אישית להדליק נרות. עפ"ז הסתפקתי מה לעשות כשאני במילואים וידי חובתי האישית אני יוצא בהדלקת אשתי בבית (ע"פ שיטת הדרך חיים שהובאה בביאור-הלכה) ואני מגיע לחדר-אוכל להדליק נרות ומוצא שאור החשמל שם דולק האם חייבים לכבותו (לשיטת הספרדים שאין מברכים על תוספת אורה)?
תשובה: רצוי לכבותו, אבל גם אם לא תכבהו תדליק מפני שאתה מדליק עבור כל שאר החיילים. ויתכן שאף עליך יש חובה אישית, מפני שאתה נמצא במקום נפרד. וכשאדם מתכוון לברך, ממילא אינו רוצה לצאת במה שאשתו מדלקת בביתם.
שאלה: שמות זהים לחתן ולאבי הכלה: האם יש איסור בהלכה שדורש מחתן ששמו זהה לשם של אבי הכלה להשאר עם אותו השם גם לאחר החתונה? האם אסור לכלה לקרוא לחתן בשמו ליד אביה?
תשובה: תיאורטית יכול החתן להישאר עם שמו הקודם גם אחרי החתונה. אולם אם השם נדיר אסור לאשתו לקרוא לבעלה בשמו בנוכחות אביה כי היא פוגעת בכבוד אביה בכך שהיא קוראת בשמו. במקרה כזה יש לשנות את שמו של החתן לשם אחר. ניתן לעשות זאת ע"י שינוי שמו לשם חיבה מקוצר יותר וכדו'. העיקר שלא תקרא לו בשם המקובל לקרוא לאביה. אם שמם של החתן ושל האב הוא שם נפוץ מותר לקרוא לחתן בשמו גם בנוכחות האב.
שאלה: לוח שנה עברי: כיצד ניתן להסביר לילדים את חשיבות השמוש בלוח השנה העברי?
תשובה: הלוח העברי מונה את השנים לבריאת העולם ע"י הקב"ה. כל מה שאנו כותבים או מציינים תאריך הרי שאנו מאשרים שאנו מודים שהקב"ה ברא את העולם בששת ימי בראשית כמו שכתוב בתורה. הלוח הלועזי הוא בעצם לוח נוצרי ובכל פעם שמזכירים שנה, מזכירים מאימתי נולד אותו האיש שהמציא את הנצרות ועשו אותו לעבודה זרה שלהם. מלבד זאת המיוחד בלוח העברי הוא שהחודשים מצוינים לפי הלבנה והשנים לפי השמש כאשר בכל שלוש שנים מוסיפים חודש. לפי החודש העברי תמיד באמצע החודש הירח מלא ואפשר לתכנן לפיו תכניות הקשורות באור הירח (הצבא משתמש בזה לקביעת זמני אימונים).
שאלה: הוצאת דלת או חלון בשבת ממקומו: לכבוד הרב ה והברכה, נשאלתי בדבר הוצאת דלת ממסילתה בשבת לצורך הוצאת הבימה בבית הכנסת שלנו.וכל זה לצורך קידוש חתנים! האם מותר? בברכת התורה
תשובה: אין להוציא דלת ממסילתה בשבת, משום מלאכת סותר.
שאלה: לדרוש מזוזה במקום העבודה?: החברה בא אני עובד עברה לפני זמן קצר למשכן חדש. התקינו מזוזה בפתח הכניסה לבניין. האם אני מחוייב לדרוש שישימו גם מזוזה בחדר בו אני עובד ואם כן על מי לשאת בהוצאות קנייתה? מלבדי אין כמעט עובדים דתיים בחברה ובשאר החדרים אין מזוזות מלבד מחדרי ישיבה גדולים.
תשובה: יש חובה לשים מזוזה בכל חדר בו עובדים, אמנם בקשר להוצאות הקניה אם חדר העבודה קנוי או מושכר לעובד עליו לשאת בהוצאות המזוזה, אך אם החדר הוא של בעלי העסק ובידם להעביר את העובד מחדר אל חדר חובת הוצאת קניית המזוזה חלה על הבעלים. כמו כן, חובת מזוזה חלה על עובדים שאינם דתיים ורק אם הם נוכרים פטור החדר ממזוזה.
שאלה: לקיחת מוקצה מתינוק: האם מותר לקחת מוקצה מתינוק בשבת על מנת שלא ישתמש בו? למשל לקחת צבעים מילד קטן על מנת שלא יצייר? והאם יש הבדל בין כלי שמלאכתו לאיסור לבין מוקצה מחמת גופו? מה הדין בין כשמדובר ב גילאים שונים של תינוק, לפני ואחרי גיל חינוך? (גילים: 2,3,5,9) האם יש לאב למחות בקטן המטלטל אבנים, עצים וכדומה?אם כן מאיזה גיל? האם הדין משתנה כשלא מדובר באבי הקטן?
תשובה: מותר לטלטל כלי שמלאכתו לאיסור לצורך גופו ומקומו. לכן מותר לקחת את המוקצה מידו של התינוק ולהניחו במקומו. עפרון צבעוני וכדו' נחשב לכלי שמלאכתו לאיסור. אולם מוקצה מחמת גופו אסור לטלטל גם לצורך גופו ומקומו. אך אין צורך להוציא מוקצה מידו של תינוק כל עוד לא הגיע לגיל חינוך, דהיינו שהוא מבין מהי שבת ושיש מגבלות בשבת,בערך בגיל 4-5. להסבר ההלכה.
שאלה: כיסוי ראש לכלה לאחר החופה: מה ההלכה בנוגע לכלה לאחר החופה כשהיא יוצאת מחדר הייחוד - האם היא נחשבת כ"אשת איש" וחייבת בכיסוי ראש או שמא לא, ואין צורך בכיסוי הראש בערב החתונה
תשובה: עדיף שכלה תכסה את ראשה מייד לאחר החופה, אבל כבר נהגו רבים שאינם מכסים עד בואם לביתם, על כן - אם הכלה אינה רוצה לכסות מייד לאחר החופה לא צריך לריב על כך.
שאלה: גידול בהמה דקה בא"י: לכבוד הרב. האם מותר בימינו לגדל בהמה דקה? ואם הבהמות קשורות או מגודרות? (טעם האיסור הוא כדי שלא ישחיתו שדות ומטעים) והאם יש בזה יישוב ארץ ישראל?
תשובה: הרב צ"פ פרנק סבר שמאחר שבזמן גלותנו מארצנו החקלאות בארץ הייתה נוכרית בטלה הגזרה של איסור גידול בהמה דקה בארץ. וכל עוד לא נגזרה הגזרה מחדש מותר לגדל בהמה דקה בארץ. עם זאת החשש שבהמה דקה תחדור לשטחים חקלאיים ותזיק אותם קיים גם כיום. ולכן הסומך על התרו של הרצ"פ פרנק חייב לשמור את בהמותיו גדורות היטב או לגדלם באזורים שבהם אין חשש לנזקיהן.
שאלה: מה מושך בלימוד גמרא?: אני נער בן 19 עתודאי, ממשפחה מסורתית שמתחזק. אני למדתי בתיכון חילוני, כך שלא יצא לי ללמוד משנה או גמרא. יש לי שאלה לפני שאני מתחיל ללמוד. אני רואה רבה אשים קוראים בשקיקה תלמוד. מה מושך אותם כל-כך?
תשובה: הגמרא היא צורת הלימוד המקורית ביותר של חיי התנאים והאמוראים בתקופתם. היא בעצם הלב של תורה שבע"פ שממנה אנו יכולים להוציא הכרעות לשאלות המתעוררות בתקופתינו. על כן, מעבר לערך העליון שיש לתורה, לגמרא כתורה שבע"פ שעוסקת בבאור והבנת דבר ה' יש את המפתח לחיות את חיינו נכון היום ובעתיד. הרב משה אליה.